COMUNA SÎNTANDREI

Nr.8792 din 09.11.2016 

INFORMARE privind intenţia de elaborare 

Plan Urbanistic Zonal „Introducere teren în intravilan
și lotizare pentru locuințe cu funcțiuni complementare, nr. cad.57134 sat Sîntandrei, comuna Sîntandrei, județul BIhor”
Primăria Sîntandrei anunţă intenţia de elaborare a unui Plan urbanistic zonal ”Introducere teren în intravilan și lotizare pentru locuințe cu funcțiuni complementare, nr. cad.57134 sat Sîntandrei, comuna Sîntandrei, județul Bihor” la inițiativa proprietarilor terenului: Ardelean Alexandru-Corneliu și Pașcalău Dorin-Marius.
Terenul studiat se află în partea de sud a localității Sîntandrei, este delimitat la nord, vest și sud de loturi private, la est de drum public, proprietatea Comunei Sîntandrei.

Conform cu PUG 2006 în vigoare, imobilul se află în extravilan și este identificat cu nr.cad.57134, înscris în CF nr.57134 cu suprafaţa de 18425 mp. Accesul la teren se face din drumul județean DJ 797, pe strada Independenței care se continuă în extravilan.
       Terenul fiind în extravilanul localității nu este reglementat din punct de vedere urbanistic. Pentru introducerea lui în intravilan în scopul lotizării pentru locuințe cu funcțiuni complementare, este necesară elaborarea unui plan urbanistic zonal cu respectarea prevederilor legii 350/2001 privind amenajarea teritoriului și urbanismul cu modificările și completările ulterioare. Se propune lotizarea în 26 parcele pentru locuințe cu drum de acces pe o singură parte, cu profil de 9 m, conform HCL Sîntandrei nr.4/31.01.2011. 

Pe terenul considerat nu există utilități. Asigurarea cu energie electrică, gaz, apă și canalizare se va putea face prin extinderea rețelelor de pe str.Independenței.


Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

     Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@cjbihor.

PUBLICUL ESTE INVITAT SĂ TRANSMITĂ OBSERVAŢII şi PROPUNERI    privind intenţia de elaborare Plan urbanistic zonal:„ Parcelare teren în vederea construirii de locuințe, nr.cad.57134, sat Sîntandrei, comuna Sîntandrei, județul Bihor”” în perioada 10 – 19.11.2016.

Observaţiile sunt necesare la elaborarea documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii, în perioada       20 – 23.11.2016.
                                  Primar
                      Consilier Urbanism   

                       Tudora Mihuţa                  

